Борис Младенов-Young
Те идват в ума ми кой знай откъде…

chitanka.info

Те идват в ума ми кой знай откъде —

потоци от думи незрими

и там се подреждат сами в стихове

с красиви божествени рими.

Събуждат ме нощем в леглото от сън

със своя език мелодичен,

напират и пърхат да литнат навън

в мечтания свят поетичен.

Но ако отново ме грабне сънят,

от опит го знам, че тогава

те в нищото пак ще избягат назад…

Аз скачам от творческа треска обзет —

перото луд танц заиграва

и скоро на листа се ражда сонет.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.